Vita:Közterületnevek változásai Budapesten

message: Az 1945 előtti és a mai név egy oszlopban megtévesztő.
Pl.a szocializmusban Alpári Gyula utca korábban Wekerle Sándor utca volt, majd 1990 környékén rövid ideig Nagykorona utca, majd Hercegprímás utca lett....tehát különbözik a '45 előtti név a maitól. 
Az Andrássy úttal mi újság? Az úgy tudom Népköztársaság útja volt korábban. – XXLVenom999 vita 2016. július 13., 20:37 (CEST)
Dimitrov út -> Máriaremetei út II. kerület (1949 július 11. - 1991 szeptember) http://www.hidegkutihistoria.hu/content/utc%C3%A1k-terek – F.Csaba vita 2019. március 19., 15:51 (CET)
@Palotabarát: a 9. kerületben a két Gyáli út belső szakaszát Albert Flórián útnak nevezték át.  Wikipédia:Tudakozó/Archívum/2018-08-06#Gyáli_út_nevei leírja, amit tudok róla.  A táblázatba érdemes lehet fölvenni, még ha nem is minden részlet tiszta.  – b_jonas (üzenj) 2019. március 20., 21:30 (CET)
replies: text: Kösz az értesítést, érdekes kérdés, majd holnap megnézemm mikor nevezték át az út egyik szakaszát Albert Flóriánra. Viszont a listába nincs értelme felvenni, mert ebben csak az 1945-90 közötti utcanevek változásai szerepelnek, vagyis azok, amelyeknek 1945 után változtatták meg a nevét, majd 1990 után ismét új (vagy gyakran a régi) nevet kaptak. Palotabarát vita 2019. március 21., 00:42 (CET)
replies: text: :Az első nagy táblázatban nem, de a cikkben lejjebb szerepelnek a későbbi átnevezések is.  Szerintem ez hasznos is, mert a régi nevek utcanevek alapján nem könnyű megtalálni az utcát.  Az új térképeken sajnos nem szerepelnek, pedig igazán bent hagyhatnák őket legalább a mutatóban.  A régi utcanévtáblákat mostanában nem hagyják fönt.  – b_jonas (üzenj) 2019. március 24., 00:40 (CET)
replies: text: ::b_jonas elfelejtettem megnézni az Albert Flóriánt, de majd sort kerítek rá. Viszont az ötletet nem támogatom: 1990 óta Budapesten többszáz utcanév változott meg (én 800-ra emlékszem, de most nem álltam neki forrást keresni), a Rákosi-korszakban pedig az akkori utcanevek cirka fele, vagyis ezres nagyságrendben. Részben az áttekinthetőség érdekében muszáj limitálni azt a mennyiséget, amit feltüntetünk egy cikkben. Palotabarát vita 2019. március 24., 14:10 (CET)
replies: text: :::800 megváltozott utcanév?  Értem, nem tudtam, hogy ilyen sok változás volt.  Bár a cikk legalább azt mondja, hogy legalább a rendszerváltáskor történt átnevezések után már nem volt sok újabb.  Ráadásul az azóta történt változások közül sok olyan, ahol korábban el nem nevezett területeknek adtak nevet, pl. az Elvis Presley parkon kívül csak itt Zuglóban a Forradalom tere, Tisza István tér, Varga Márton park, Teleki Pál köz.  Ezek feleslegesek ugyan, de mivel a mostani térképen szerepelnek, nem fognak zavart okozni, amikor valaki egy régebben megadott címet keres, és kevésbé lényeges felsorolni őket.  – b_jonas (üzenj) 2019. március 24., 19:54 (CET)
A szócikk valójában nem általánosságban a címben foglalt tárggyal foglalkozik, hanem azzal, ahogyan a szocializmus korszakával való szimbolikus szembefordulás az utcanevekben megjelenik. Ez a megkülönböztetés azért lehet lényeges, mert akkor a „régi” utcanévnek nem az 1945-öst kell tekinteni, hanem a fordulat éve előtti állapotot, 1947-49-et. Gondoljunk csak a Köröndre, az 1945-ig Hitler-tér volt. (Nem is csak futólag, mert 1938-tól.) Az „1945 előtti és 1990 utáni név” fogalma, amit a táblázat sugall, ezért nincs egészen rendben. Az olyan bizarr esetekkel nem is foglalkozom, mint a Würm utca (1947-ig; utána Szende Pál utca, mostanra Wekerle Sándor, csak nehogy az Alpári Gyula utca kapja vissza a régi elnevezését). (Az említett adatok egy része különben, bár más szerkezetben, megtalálható a Lipótváros szócikkben.) – Garamond vita 2019. október 30., 12:01 (CET) 
Adalék. Ide vágna még a Lengyel Gyula utca (korábban és később Bank utca). – Garamond vita 2019. október 30., 12:01 (CET)

message: Volt más Etele Bendegúz fián kívül? Olyan méghozzá, akiről a Bendegúz utcával párhuzamos utcát elnevezték?– Holdkóros vita 2019. április 19., 22:25 (CEST)
replies: text: Az Etele szócikk az első kérdésedre pozitív választ ad. Nem valószínű, hogy Baráth Eteléről nevezték volna el az utcát, de nem zárható ki, hogy volt más nevezetes Etele is. Az, hogy milyen párhuzamos utca van, és abból milyen következtetéseket vonsz le, az már vastagon saját kutatás, amit a Wikipédiában ugye kifejezetten nem szeretünk. Egyébként is azért vontam vissza a módosításodat, mert semmilyen forrást nem tüntettél fel, sőt a szerkesztési összefoglalód az volt, hogy „szerintem”, amiből az következik, hogy nem csak hogy nem tüntettél fel forrást, de nem is használtál. (Pedig minden bizonnyal létezik: amikor az utcát elnevezték – ’45 előtt szinte biztosan, de talán ’89-ben is – szerepelnie kellett az önkormányzati rendeletben valamiféle indoklásnak, amiből kiderül, hogy kiről nevezték el. A ’89-es rendelet simán lehet, hogy interneten is elérhető, bár nem néztem utána.) Továbbá Wikipédia:Tüntesd fel forrásaidat!#Mikor kell forrást megadni?: „forrásokat kötelező megadni […] olyan esetekben, amikor egy állítás kételyeket ébreszt vagy ébreszthet” – bennem ébreszt kételyt az állításod. – Tacsipacsi vita 2019. április 23., 15:14 (CEST)

text: Egyébként: Amikor azt a 'szerintem'-et írtam, elfelejtkeztem arról, hogy Budapesten Attila út IS van a Vár mellett, a Krisztina körúttal párhuzamosan. Igaz, annak a neve nem változott. Illetve mégis változott, mert 1938-tól valameddig (a szócikkből nem derül ki) IV. Béla út volt.– Holdkóros vita 2019. április 23., 17:11 (CEST)
replies: text: :Tacsipacsi, Holdkóros: amúgy igen, tényleg Attiláról nevezték el. De nem kell olyan mélyre ásni, hogy régi határozatokat kutasson fel az ember: az Utcanévlexikonban is benne van, azt meg lehet adni forrásként. Szóval jó volt a kiegészítés, de Tacsipacsinak igaza volt abban, hogy forrás nélkül visszavonta, pont az utcanévadások elég kacifántosan alakultak, ma már rengeteg városi legenda kapcsolódik hozzájuk, érdemesebb utánanézni, mint emlékezetből beírni. Palotabarát vita 2019. április 24., 21:04 (CEST)
thread_title:  Bendegúznak vére 

message: Üdv! Valaki le tudná nekem írni, hogy mi volt az a hét átnevezési hullám, amiről a cikk ír? Ugyanis én csak hetet számoltam... 50Forintos vita 2019. október 29., 19:34 (CET)
replies: text: 7=7, nem? - Tündi vita 2019. október 29., 19:48 (CET)
replies: text: :Rádaynak van egy dolgozata ebben a témában, ő hatot ír, de nem csak Budapest (1873-tól), hanem az elődtelepülések történetére is vonatkoztva. Az utolsó korszaknak (nem hullámnak) az 1989-ben kezdődő időszakot tartja, ezt lehetséges, hogy aki a hét hullámról ír, kibővízette egy hetedikkel, ami lehet Tarlós regnálása, vagy az MTA bevonása az önkényuralmi rendszerekre való utalást tartalmazó, vagy azokkal összejátszó személyekről elnevezett utcanevek megváltoztatására gondolva. Én erre tippelek. Palotabarát vita 2019. október 29., 23:12 (CET) u. i.: 50Forintos én is 7=7-et mondok, nem derül ki, hogy hányra gondoltál.
Eredetileg hatra gondoltam, de újból összeszámoltam és tényleg hét... :D
* 1918
* 1919
* 1930-as évek
* 1940-es évek
* 1949-50
* 1989
* 2011
50Forintos vita 2019. október 30., 20:09 (CET)

text: Hát, ez nekem így elég önkényesnek tűnik, pl. a legtöbb utcanév 1953-ban változott meg, az nincs is benne. Mi a különbség egyébként az 1930-as és az 1940-es évek utcanévváltozásai között? És az 1940-es évek mit jelent pontosan? 1945 előttit vagy utánit? És hát nagyon hiányzik az 1873-as tömeges utcanévváltozás is. Szerintem a cikkben ez az egész első mondat forrás nélkül nem is igen tartható.Palotabarát vita 2019. október 30., 20:21 (CET)
Javítok:
* 1873 (egyesítés)
* 1918 (I. vh. utáni kor)
* 1919 (Tanácsközt.)
* 1930-1944 (Horthy, majd nyilasok)
* 1945-1953 (Szovjet megszállás kezdete)
* 1956-1968 (Desztalinizáció, kisebb névcserék)
* 2011 (Tarlós főpolgármesterségének kezdete)
50Forintos vita 2019. október 31., 08:06 (CET)

text: 50Forintos: végső soron van alapja a listának, bár lehetne teljesen más megközelítés alapján is összeállítani egy másikat. 1918-ban egyébként hány utcanévváltoztatás történt? Én nem tudok róla, hogy túl sok lett volna, de kizárni sem lehet persze. Az 1945 és 1953 közötti időszakot összevonni elég nagyvonalúnak tartom. 1945-47 között a demokratikus Magyarországon egyfajta nácítlanítás történt az utcanevek tekintetében, és emiatt változott meg néhány utcanév. 1950-ben jött létre Nagy-Budapest, hirtelen tucatnyi azonos nevű utcával, előfordult, hogy nemcsak Budapesten, de egy kerületen belül is volt ugyanolyan nevű utca. Ezeket elkezdték akkor megváltoztatgatni, de közben elmélyült a Rákosi korszak politikai motivációjú névváltoztatása is, és ez a kettő csúcsosodott ki 1953-54-ben. 1956-ban a forradalom alatt is megváltozott néhány utcanév (pár napra), de volt, amit később jóváhagytak, majd az 1960-as évek konszolidációja alatt is megváltozott néhány (ezek nagyjából stimmelnek is). A listádból teljesen kimaradt az 1989-1992 közti időszak, amikor a szocialista időszak utcanevei változtak meg. Nem vagyok meggyőződve arról, hogy pl. 1960 és 1968 között több utcanév változott meg, mint mondjuk 1970 és 1978, a nagy lakótelepépítések időszakában. Néha nehéz lehatárolni ezeket az időszakokat, mert egyes névváltoztatási hullámok összefolytak, pl. az 1950-es Nagy-Budapest utcanév-hagyatékát a mai napig(!) próbálják javítgatni. Én nem mernék belevágni ilyen korszak lehatárolásokba, csak akkor, ha tudjuk, hogy melyik évben hány utcanév változott, és meghatározzuk, hogy hány változástól érdemes jelentősnek minősíteni az adott évet. Egyébként (konkrét számadatok nélkül) a legtöbb utcanév 1953-54-ben változott, pár éve számoltam, hogy a már akkor is létező közterületek elnevezésének nagyságrendileg fele (mármint amelyeket ma is ugyanúgy hívnak, mint akkor) abban az időszakban született. A második legnagyobb az 1989-92 közti időszak volt, a harmadik talán az 1945-47 közti. Az többi véleményem szerint összességében elhanyagolható mennyiséget jelentett. Egyébként volt még egy dátumhoz köthető esemény: 1928-ban határozat született arról, hogy preferálni kell a határon túlra került magyar területek földrajzi neveit, de ez kevésbé utcanévváltozásokban, mint inkább új utcanevek elnevezésében mutatkozott. Tarlós közreműködése ugyan káros volt az utcanevekre nézve, de véleményem szerint nem volt olyan mennyiségű változás a személyéhez köthető, hogy önálló korszakként mutatkozzon. Szemben az MTA-s változtatással, ami viszont az ő polgármestersége idejére esett, de egyértelműen kormányzati kezdeményezés volt. Palotabarát vita 2019. október 31., 08:33 (CET)
Igaz, kihagytam az egyik legnagyobb hullámot... Abban is igazad van, hogy más szempontok alapján is össze lehetne állítani a listát. Egyébként van értelme a (jelenlegi állapotában) a cikknek? Úgy gondolom, hogy a táblázatokat (főleg azt, hogy a 1945 előtti – 1990 utáni név egyoszlopban van) teljesen át kéne rendezni... 
50Forintos vita 2019. október 31., 10:55 (CET)
thread_title:  hét névadási hullám 

message: a visszavonás helyett a visszaállításra kattintottam, és nem tudtam szerkesztési összefoglalót írni, bocs. Szóval az utolsó változtatás nem felel meg a gyűjtőkörben leírtaknak, illetve lehet, hoyg egyes tételek megfeleltek volna, de más tételek nem, viszont egyenként kellett volna ellenőrizgetni azokat, mert forrás nem mindegyikhez volt megadva.
A leírás szerint a gyűjtőkör azokra az utcanévváltoztatásokra terjed ki, melyeket 1945-ben, vagy azután kommunista vonatkozású elnevezésekre változtattak meg egy korábbi névről, de 1990 után visszaállították az eredeti megnevezést. Nem terjed ki tehát a gyűjtőkör az 1945 után kialakított, tehát eredendően névtelen közterületek névadására (hiszen az nem névváltoztatás), és nem terjed ki a kommunista (ihletettségű) utcanevek 1990 előtti megváltoztatására sem. Így pl. a Dallos Ida utca, mint korábban névtelen közterület nem illik ide, ahogy a Zamercev és a Hirossik sem. Ezekhez volt is forrás, amit köszönök, de pl. a Lahner Györgyhöz nem, és kiderült, hogy azt 1990 előtt adták. Idevaló azonban pl. a Tito utca és a Tanácsház tér, ezeket vissza is írtam, de a Tanácsház tér pl. pont forrás nélkül volt, az én forrásomban viszont nem az általad beírt 1953, hanem 1950 szerepelt, így javítottam arra. A többi, ami a visszavonásnál eltűnt, egyenként ellenőrizendő és forrásolandó, és csak akkor érdemes visszaírni, ha tényleg beleillik a meghirdetett gyűjtőkörbe. Palotabarát vita 2021. augusztus 29., 11:14 (CEST)
replies: text: új koncepciót kellene kialakítani, mivel temérdek mennyiségű utca van, ami még a szocialista szellemiséget hordozta, azonban az 1945-ös váltás miatt nem lehet beírni. Pl. a Dallos Ida utca új utca volt, előtte nem is létezett. A gyűjtőkör átalakítása tanácsos lenne, mivel itt rengeteg közterület neve szerepel, amik nincsenek is feltüntetve – ez csak tervezet volt, így utólag még le is kell ellenőrizni, hogy melyiknek nem módosították a nevét (lásd. Wekerletelep) –, mégis beilleszthetők lennének, akár külön táblázatba, ha külön akarjuk kezelni azokat amik nevét 91-ben visszaváltoztatták. A cikk neve ugyanakkor megtévesztő, ha kihagyjuk ezeket az utcákat, hiszen érthető, ha egy konkrét témakörre épül, de akkor viszont konkretizálni kellene, hogy itt csak olyanok legyenek feltüntetve, amik csak átmenetileg kaptak új nevet. – LaSza 🚍 (VITA) 2021. augusztus 29., 13:34 (CEST)
thread_title:  Visszavonás (2021 aug.) 

message: Esetleg a metróállomások átnevezését nem lehetne felsorolni a szócikkben?
=== 4-es metró állomásai ===
Kelenföldi pályaudvar -> Kelenföld vasútállomás
Tétényi út -> Bikás park,
Bocskai út -> Újbuda-központ
Népszínház utca / Köztársaság tér -> II. János Pál pápa tér
=== 3-as metró állomásai ===
Ferenc körút => Corvin negyed,
Árpád híd => Göncz Árpád Városközpont,
Klinikák => Semmelweis Klinikák
=== 2-es metró állomásai ===
Stadionok -> Puskás Ferenc stadion
194.149.37.3 (vita) 2023. május 2., 12:30 (CEST)
Nem, mert azok nem közterületnevek. Szerintem benne vannak a metróállomásos listában (és a 4-es metró állomásának nevei nem is változtak meg, viszont hiányzik a listádból a kisföldalatti). Pallor vita 2023. május 2., 15:11 (CEST)
thread_title:  Metróállomások 

message: Kelenföldi pályaudvar -> Kelenföld vasútállomás
Tétényi út -> Bikás park,
Bocskai út -> Újbuda-központ
Népszínház utca / Köztársaság tér -> II. János Pál pápa tér
thread_title:  4-es metró állomásai 

message: Ferenc körút => Corvin negyed,
Árpád híd => Göncz Árpád Városközpont,
Klinikák => Semmelweis Klinikák
thread_title:  3-as metró állomásai 

message: Stadionok -> Puskás Ferenc stadion
194.149.37.3 (vita) 2023. május 2., 12:30 (CEST)
Nem, mert azok nem közterületnevek. Szerintem benne vannak a metróállomásos listában (és a 4-es metró állomásának nevei nem is változtak meg, viszont hiányzik a listádból a kisföldalatti). Pallor vita 2023. május 2., 15:11 (CEST)
thread_title:  2-es metró állomásai 

message: Az M0 autóút Hárosi Duna-hidat átnevezték Deák Ferenc híddá. Kérdés, hogy mikor. Ugyanakkor mint a Lágymányosi hidat Rákóczi híddá? 194.149.37.3 (vita) 2023. május 3., 15:21 (CEST)
thread_title:  M0 Hárosi Duna-híd